Henry Kolarz

Henry Kolarz (ok: Heinrich Rademacher; *  4. Februar 1927 in Berlin; † 12. Oktober 2001 in Hamborg) weer en düütschen Journalist, Schriever un Dreihbookschriever.

 Leven 
Kolarz sien Öllern stammen ut Russland. He sülvst füng 1947 sien Loopbahn as Journalist för verschedene Illustreerten an, ünner annern för den Stern, wobi he sik op kriminalistische Themen kunzentreert hett. En poor vun sien Berichten hett he to Dreihböker för dat Feernsehn ümschreven, so as 1972 för den Film Der Illegale mit Götz George in de Titelrull oder 1974 för Der Scheck heiligt die Mittel över Clifford Irving.

Sien gröttsten Spood harr he in de Mitt vun de 1960er Johren, as he op de Grundlaag vun sien mehrdeeligen Stern-Bericht Das Superding ut dat Johr 1964 dat Dreihbook to den Dreedeeler Die Gentlemen bitten zur Kasse över den Posttogroov vun’n 8. Augut 1963 schreevKortbiografie bi namibiana.de, afropen an’n 26. Oktober 2017Kortbiografie bi krimilexikon.de, afropen an’n 26. Oktober 2017. Anfang vun de 1970er Johren hett he dat Dreihbook för den Tweedeeler Hoopers letzte Jagd schreven, wat de Geschicht vun de Gentlemen wieterföhren de. Man, as de NDR dat Dreihbook ut rechtliche Grünnen bannig ännern laten hett, töög Kolarz sien Naam ut de Produkschoon wedder torüch. 

Mehrere vun sien Berichten weern al as Book prublizeert, as Kolarz 1977 mit Kalahari sien eersten belletristischen Roman verfaten de, de in 17 Spraken översett worrn is. Op dat Book folgen noch wietere Thrillers mit AventüerelementenTrauer um Henry Kolarz, Hamburger Abendblatt vun’n 22. Oktober 2001, afropen an’n 26. Oktober 2017.

Toletzt leev Kolarz in Aumühle  bi Hamborg.

 Filmwark (Utwahl) 
 Johr Titel 1966 Die Gentlemen bitten zur Kasse, Feernseh-Minireeg 1966 Das Millionending, Feernsehreeg 1969 Der Kidnapper, Feernsehn 1972 Hoopers letzte Jagd, Feernseh-Minireeg 1972 Der Illegale, Feernseh-Minireeg 1974 Der Tod der Schneevögel, Feernsehn 1974 Der Scheck heiligt die Mittel, Dokumentatschoon 1975 Kleine Bank mit schlechten Noten, Feernsehn 1975-77 Tatort, Feernsehfolgen

 Publikatschonen 
 1960: Wenn Joseph nicht gesungen hätte
 1961: Morgen bist du tot, Jimmy
 1961: Nachts um vier wird nicht geklingelt
 1963: Verwandte in Moskau
 1964: Die Gentlemen bitten zur Kasse
 1969: Der Tod der Schneevögel
 1977: Kalahari, Verlag Krüger, Frankfort an’n Main, ISBN 978-3-8105-1005-1
 1980: Der Illegale, Verlag Moewig, München, ISBN 978-3-8118-6108-4
 1981: Die roten Elefanten, Verlag Ullstein, Berlin, ISBN 978-3-550-06461-6
 1981: Das große Ding, Verlag Moewig, München, ISBN 978-3-8118-2116-3 
 1983: Die Ehebrecher, Verlag Lübbe, Bergisch Gladbach, ISBN 978-3-7857-0348-9
 1984: Morgen wirst du gegrillt, Jimmy, Verlag Moewig, Rastatt, ISBN 978-3-8118-2275-7
 1987: Es begann auf Sylt, Verlag Lübbe, Bergisch Gladbach, ISBN 978-3-404-10841-1

 Borns 

 Websteden 

 Literatur vun un över Henry Kolarz in’n Kataloog vun de Düütsche Natschonalbökeree

Kategorie:Mann
Kategorie:Börger von Düütschland
Kategorie:Schriever
Kategorie:Journalist
Kategorie:Dreihbookschriever
Kategorie:Hoochdüütsch
Kategorie:Boren 1927
Kategorie:Storven 2001